ΚΑΝΟΝΙΣΜΟΣ (ΕΟΚ) αριθ. 2210/91 ΤΗΣ ΕΠΙΤΡΟΠΗΣ της 25ης Ιουλίου 1991 για τη μείωση των τιμών βάσης και αγοράς των μήλων για την περίοδο 1991/92 λόγω υπέρβασης του ορίου παρέμβασης που καθορίστηκε για την περίοδο εμπορίας 1990/91

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1623/91 (2), και ιδίως το άρθρο 16β παράγραφος 4,

Εκτιμώντας:

ότι ο κανονισμός (ΕΟΚ) αριθ. 1388/90 της Επιτροπής (3) καθορίσε το όριο παρέμβασης των μήλων για την περίοδο εμπορίας 1990/91 σε 318 500 τόνους-

ότι το άρθρο 3 του κανονισμού (ΕΟΚ) αριθ. 1197/90 του Συμβουλίου της 7ης Μαΐου 1990 για τη θέσπιση ειδικών μέτρων για την εφαρμογή ορισμένων ορίων παρέμβασης στον τομέα των οπωροκηπευτικών για την περίοδο εμπορίας 1990/91 (4) προβλέπει ότι όταν το σύνολο των ποσοτήτων μήλων που προσκομίζονται στην παρέμβαση στην Πορτογαλία, αφενός, και στην Κοινότητα εκτός της Πορτογαλίας, αφετέρου, κατ' εφαρμογή των άρθρων 15, 15α, 15β, 19, και 19α του κανονισμού (ΕΟΚ) αριθ. 1035/72, κατά την περίοδο εμπορίας 1990/91, υπερβαίνει το σύνολο των ορίων παρέμβασης που έχουν καθοριστεί για το προϊόν αυτό για το σύνολο ή για μέρος της περιόδου αυτής, οι τιμές βάσης και αγοράς που καθορίζονται για το προϊόν αυτό για την περίοδο εμπορίας 1991/92 μειώνονται κατά 1 % για κάθε υπέρβαση της τάξης των 79 600 τόνων-

ότι βάσει του άρθρου 1 παράγραφος 2 του κανονισμού (ΕΟΚ) αριθ. 1121/89 του Συμβουλίου της 27ης Απριλίου 1989 σχετικά με την καθιέρωση ορίου παρέμβασης για τα μήλα και τα κουνουπίδια (5), όπως τροποποιήθηκε από τον κανονισμό (ΕΟΚ) αριθ. 1623/91, η υπέρβαση του ορίου παρέμβασης που καθορίστηκε για τα μήλα για την περίοδο εμπορίας 1990/91 εκτιμάται βάσει του μέσου όρου των παρεμβάσεων που πραγματοποιήθηκαν για το προϊόν αυτό κατά τη διάρκεια των περιόδων εμπρίας 1988/89, 1989/90 και 1990/91- ότι, σύμφωνα με πληροφορίες που έδωσαν τα κράτη μέλη, αυτός ο μέσος όρος ανέρχεται σε 437 836 τόνους- ότι διαπιστώθηκε συνεπώς από την Επιτροπή υπέρβαση κατά 119 336 τόνους του ορίου παρέμβασης που καθορίστηκε για την περίοδο εμπορίας 1990/91-

ότι, από τα ανωτέρω, προκύπτει ότι οι τιμές βάσης και αγοράς για τα μήλα για την περίοδο εμπορίας 1991/92 που καθορίστηκαν από τον κανονισμό (ΕΟΚ) αριθ. 1622/91 του Συμβουλίου της 13ης Ιουνίου 1991 για τον καθορισμό, για την περίοδο εμπορίας 1991/92, ορισμένων τιμών και άλλων ποσών που εφαρμόζονται στον τομέα των οπωροκηπευτικών (6), πρέπει να μειωθούν κατά 1 %-

ότι, κατ' εφαρμογή του άρθρου 18β παράγραφος 2 του κανονισμού (ΕΟΚ) αριθ. 1035/72, οι αποσύρσεις που πραγματοποιούνται στην επικράτεια της πρώην Λαϊκής Δημοκρατίας της Γερμανίας μέχρι το τέλος της περιόδου εμπορίας 1991/92 δεν λαμβάνονται υπόψη για τη διαπίστωση της ενδεχόμενης υπέρβασης των ορίων παρέμβασης-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι τιμές βάσης και αγοράς των μήλων για την περίοδο εμπορίας 1991/92, που καθορίστηκαν από τον κανονισμό (ΕΟΚ) αριθ. 1622/91, μειώνεται κατά 1 % και καθορίζονται όπως αναφέρεται στο παράρτημα.

Άρθρο 2

Ο παρών κανονισμός αρχίζει να ισχύει στις 17 Ιουνίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Ιουλίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 118 της 20. 5. 1972, σ. 1. (2) ΕΕ αριθ. L 150 της 15. 6. 1991, σ. 8. (3) ΕΕ αριθ. L 133 της 24. 5. 1990, σ. 39. (4) ΕΕ αριθ. L 119 της 11. 5. 1990, σ. 57. (5) ΕΕ αριθ. L 118 της 29. 4. 1989, σ. 21. (6) ΕΕ αριθ. L 150 της 15. 6. 1991, σ. 1.

ΠΑΡΑΡΤΗΜΑ

ΤΙΜΗ ΒΑΣΗΣ ΚΑΙ ΑΓΟΡΑΣ

Περίοδος εμπορίας 1991/92

ΜΗΛΑ

Για την περίοδο από 1ης Αυγούστου 1991 έως 31 Μαΐου 1992

(σε Ecu/100 kg καθαρού βάρους)

Τιμή βάσης Τιμή αγοράς Κοινότητα των Δέκα Ισπανία Πορτογαλία Κοινότητα των Δέκα Ισπανία Πορτογαλία Αύγουστος 26,16 20,49 21,24 13,33 10,45 10,81 Σεπτέμβριος 26,16 20,49 21,24 13,33 10,45 10,81 Οκτώβριος 26,16 20,49 21,24 13,45 10,53 10,93 Νοέμβριος 26,87 20,96 21,95 13,88 10,81 11,36 Δεκέμβριος 29,26 22,52 24,34 14,99 11,54 12,47 Ιανουάριος έως Μάιο 31,66 24,10 26,74 16,09 12,26 13,57

Οι τιμές αυτές αναφέρονται:

- σε μήλα των ποικιλιών Reine des reinettes και Verde Doncella, ποιοτικής κατηγορίας Ι, μεγέθους ίσου ή ανώτερου από 65 χιλιοστά,

- σε μήλα των ποικιλιών Delicious Pilafa, Golden Delicious, James Grieve, Red Delicious, Reinette grise du Canada και Starking Delicious, ποιοτικής κατηγορίας Ι, μεγέθους ίση ή ανώτερου από 70 χιλιοστά,

που παρουσιάζονται συσκευασμένα.

Σημείωση:

Οι τιμές που αναφέρονται στο παρόν παράρτημα δεν περιλαμβάνουν την επίπτωση του κόστους συσκευασίας με την οποία παρουσιάζεται το προϊόν.